

Mestna občina Novo mesto, Seidlova cesta 1, 8000 Novo mesto, 
ki jo zastopa:		župan, mag. Gregor Macedoni, 
matična številka:	5883288000,
ID za DDV:		SI48768111,
[bookmark: _Hlk84316885]transakcijski račun:		SI56 0110 0010 0008 585, UJP,
(v nadaljevanju: 	naročnik)

in

___________________________________________________,
ki ga zastopa:		_________________________________
matična številka:		____________
ID za DDV: 		____________ 
transakcijski račun:	_________________ odprt pri: _________
(v nadaljevanju: 		izvajalec)
	
sklepata


POGODBO ŠT. 023-0087/2026


[bookmark: _Hlk191542605]»Izdelava in montaža pisarniške opreme na Seidlovi cesti 1, 8000 Novo mesto«


I. UVODNE DOLOČBE

1. člen
(Uvodna določba)

Pogodbeni stranki uvodoma ugotavljata:
· da je naročnik pri izbiri izvajalca za izvedbo naročila »Izdelava in montaža pisarniške opreme na Seidlovi 1« ravnal skladno s Pravilnikom o finančnem poslovanju Mestne občine Novo mesto, št. 007-0001/2023-3 z dne 1. 8. 2023 (v nadaljevanju: Pravilnik);
· da ocenjena vrednost naročila brez DDV ne dosega vrednosti, določene za uporabo zakona, ki ureja javno naročanje, zato se za izvedbo naročila uporabljajo določbe Pravilnika o finančnem poslovanju Mestne občine Novo mesto, št. 007-0001/2023-3 z dne 1. 8. 2023
· da je bil izvajalec bil izbran na podlagi izvedenega postopka in ponudbe št. __________ z dne __________;
· da ima naročnik za izvedbo naročila, ki je predmet te pogodbe, v skladu z Odlokom o proračunu Mestne občine Novo mesto za leto 2026 (DUL, št. 16/2025) zagotovljena sredstva na proračunski postavki: Pisarniška oprema: 2301013303, konto 420201.






II. PREDMET POGODBE
2. člen
(Predmet pogodbe)

[bookmark: _Hlk101506253]Predmet pogodbe je izdelava, dobava in montaža pisarniške opreme na naslovu Seidlova cesta 1, 8000 Novo mesto, skladno s popisom in ponudbo izvajalca št. __________ z dne __________.

Predmet pogodbe je tudi obveznost izvajalca, ki jo bo ta opravil v okviru dogovorjene pogodbene cene, da izvede vse transporte in druge pomožne storitve, kot tudi prevzame vsa zavarovanja, odgovornost za varnost in zdravje pri delu in za splošno varnost v zvezi s predmetom pogodbe, ki ga mora izvršiti po tej pogodbi.

3. člen
(Priloge k pogodbi)

Dela se izvajalec zaveže opraviti na osnovi te pogodbe in:

1) popisa del;
2) ponudbe izvajalca št. ____________ z dne ___________ (v nadaljnjem besedilu: ponudba),
3) garancijskih dokumentov.

V prejšnjem odstavku navedeni dokumenti so priloga k tej pogodbi in njen sestavni del. 

III. POGODBENA VREDNOST IN NAČIN PLAČILA

4. člen
(Pogodbena vrednost)

Skupna vrednost pogodbenih del iz 2. člena te pogodbe znaša:

	
	Pogodbena vrednost brez DDV
	EUR

	
	DDV 22%
	EUR

	
	SKUPAJ z DDV
	EUR




z besedo cena z DDV v EUR:_____________________________________________/100

Pogodbena cena je fiksna in vključuje vse stroške izdelave, morebitne predelave na licu mesta, zaščite tal in sten pred in med izvedbo del, stroške odvoza embalaže, zaključnega čiščenja prostorov in opreme, ves drobni materialo, dobavo, prevoz, vnos in montažo pohištva ter druge stroške, ki so neposredno potrebni za izvedbo predmeta pogodbe. 

Izvajalec se zavezuje, da bo naročnika brez odlašanja pisno opozoril na ugotovljene nejasnosti ali neskladja, ki bi lahko vplivala na pravilno izvedbo naročila.

5. člen
(Plačilni pogoji)

Naročnik bo izvajalcu plačal dogovorjeno pogodbeno ceno na podlagi pravilno izstavljenega e-računa po zapisniškem prevzemu izdelanega, dobavljenega in montiranega pohištva in odpravi morebitnih pomanjkljivosti, ugotovljenih ob prevzemu. 

Naročnik bo račun plačal v zakonsko določenem roku, ki za plačila v breme občinskega proračuna znaša največ 30 dni in začne teči naslednji dan po prejemu listine, ki je podlaga za izplačilo.

6. člen
(Zavrnitev spornega dela računa)

Naročnik oziroma pooblaščena oseba naročnika imata pravico račun deloma ali v celoti zavrniti v roku 10 dni od njegovega prejema, če račun ni v skladu s pogodbo ali dejansko izvedenim obsegom naročila.

Za sporni del računa je izvajalec dolžan predložiti dobropis v 5 dneh po delni zavrnitvi računa in mu tako zagotoviti ustrezno knjigovodsko listino za izvršitev plačila nespornega dela računa.  

Nesporni del računa je naročnik dolžan plačati v roku za plačilo, določenem v tej pogodbi. Predložitev ustreznega dobropisa za sporni del računa je pogoj za plačilo nespornega dela.

IV. DINAMIKA IZVAJANJA DEL
7. [bookmark: _Hlk67314480]člen
(Rok za dokončanje del)

Izvajalec se zaveže vso pohištvo, ki je predmet te pogodbe, izdelati, dobaviti in montirati najkasneje v 45 dneh od podpisa pogodbe. V tem roku mora biti izveden prevzem, vključno z odpravo morebitnih pomanjkljivosti, ugotovljenih ob prevzemu.

8. člen
[bookmark: _Hlk69216590](Sprejem in izročitev izvedenih del - kakovostni in količinski pregled)

Po izdelavi, dobavi in montaži pohištva naročnik in izvajalec opravita skupni pregled.

 O prevzemu sestavita primopredajni zapisnik, v katerem se navedejo zlasti:
- ali je pohištvo izdelano, dobavljeno in montirano skladno s pogodbo, popisom in ponudbo;
- morebitne ugotovljene pomanjkljivosti in rok za njihovo odpravo;
- datum prevzema.

Izvajalec pri prevzemu opreme naročniku zagotovi in izroči vse potrebne podatke in  navodila za varno delo in vzdrževanje v slovenskem jeziku, ter podpisane in potrjene garancijske listine.

V primeru nepredložitve zgoraj zahtevanih podatkov in navodil si naročnik pridržuje pravico zadržati prevzem del, dokler niso predloženi vsi ustrezni dokumenti.

Prevzem del (primopredaja) je uspešno opravljen, ko izvajalec naročniku izroči vso dokumentacijo, zahtevano s to pogodbo, in odpravi vse pomanjkljivosti, ugotovljene ob prevzemu..

[bookmark: _Hlk101522191]Če naročnik ugotovi, da mora izvajalec določena dela dokončati, popraviti ali jih takoj ponovno izvesti, pa tega ne stori v roku, ki mu ga določi naročnik, sme naročnik dela naročiti drugemu izvajalcu. V tem primeru je izvajalec dolžan naročniku povrniti vse potrebne in izkazane stroške nadomestne izvedbe (vključno z nujnimi zavarovalnimi, varnostnimi in zaščitnimi ukrepi), ter plačati pavšalni režijski pribitek v višini 5 % od bruto zneska teh stroškov, kot nadomestilo administrativnih in koordinacijskih stroškov naročnika. V kolikor bi bile ugotovljene pri delih ali izdelkih izvajalca take pomanjkljivosti, ki jih ni mogoče popraviti oziroma odstraniti ali bi bila odprava povezana z nesorazmerno visokimi stroški, ima naročnik izbirno pravico, da zahteva novo izdelavo oziroma nove proizvode ali pa, da sorazmerno zniža vrednost teh del ali izdelkov kot odbitek pri kakovosti. Ne glede na izbiro pa ima pravico zahtevati povračilo vse škode, ki mu zaradi tega nastane.

V. OBVEZNOSTI POGODBENIH STRANK

9. člen
(Obveznosti naročnika)

Naročnik se zavezuje, da bo:
· sodeloval z izvajalcem s ciljem, da se prevzeta dela izvršijo pravočasno in v obojestransko zadovoljstvo;
· ob dobavi opreme zagotovil dostop do prostorov in ustrezne prostore za namestitev opreme;
· tekoče obveščal izvajalca o vseh spremembah in na novo nastalih situacijah, ki bi lahko imele vpliv na izvršitev prevzetih del;
· sam ali po pooblaščeni osebi naročnika podal pisno potrditev oziroma zavrnitev prevzema dobave in montaže opreme, o morebitni zavrnitvi pa podal tudi pisno obrazložitev;
· izvajal svoje plačilne obveze, kot izhajajo iz te pogodbe, pri čemer zamuda s plačilom ni opravičljiv razlog za prekinitev oziroma ustavitev izvajanja del. 

10. člen
(Obveznosti izvajalca)

Izvajalec se zavezuje:
- pohištvo izdelati in montirati kakovostno, strokovno in v skladu s pogodbo, popisom, ponudbo ter veljavnimi predpisi in pravili stroke;
- pred izdelavo preveriti mere na mestu montaže, kadar je to potrebno, in naročnika opozoriti na ugotovljena odstopanja;
- pri izvedbi upoštevati predpise s področja varnosti in zdravja pri delu ter paziti, da ne poškoduje prostorov ali drugega premoženja naročnika;
- odstraniti embalažo in po končani montaži za seboj pustiti urejen prostor;
- ob prevzemu predati garancijske listine in navodila za uporabo oziroma vzdrževanje, kadar so za opremo predvideni;
- naročnika brez odlašanja opozoriti na okoliščine, ki bi lahko vplivale na kakovost, ceno ali rok izvedbe;
- dela po pogodbi izvesti v roku iz 7. člena te pogodbe. 

VI. ZAVAROVANJE ODGOVORNOSTI

11. člen
(Zavarovanje odgovornosti izvajalca za škodo)

Izvajalec mora imeti za čas izvedbe del po tej pogodbi sklenjeno zavarovanje splošne civilne odgovornosti iz dejavnosti, ki krije odgovornost za škodo, ki bi lahko nastala naročniku in tretjim osebam v zvezi z izvedbo predmeta pogodbe, z minimalno zavarovalno vsoto 50.000,00 EUR.

Če se predviden čas za izvedbo del podaljša, mora izvajalec zagotoviti ustrezno podaljšanje veljavnosti zavarovanja.

Stroške zavarovanja nosi izvajalec.

Izvajalec mora ob podpisu te pogodbe oziroma najkasneje pred začetkom izvajanja del naročniku predložiti dokazilo o veljavnem zavarovanju.

VII. GARANCIJA IN SERVISIRANJE

12. člen
(Garancijska izjava izvajalca)

Izvajalec garantira, da je pisarniško pohištvo, po tej pogodbi novo in nerabljeno ter da ustreza dogovorjenim zahtevam. Izvajalec garantira tudi, da pisarniško pohištvo nima napak ali pomanjkljivosti, ki bi izhajale iz konstrukcije, uporabljenih materialov ali ravnanja izvajalca. Vsi materiali morajo biti v skladu z veljavnimi predpisi.

Izvajalec odgovarja za kvaliteto opreme in funkcionalno pravilnost ter daje garancijo za njihovo kvaliteto in brezhibno delovanje za obdobje 24 mesecev, ki prične teči z dnem podpisa pimopredajnega zapisnika.

Če je bil posamezen del opreme v garancijskem roku zamenjan ali bistveno popravljen, začne za ta del opreme teči garancijski rok znova in sicer z dnem, ko je napaka odpravljena. V primeru nezmožnosti odprave napake začne teči garancijski rok z dnem zapisniškega prevzema nove opreme in njene montaže.

Izvajalec je dolžan na svoje stroške odpraviti vse pomanjkljivosti, za katere jamči in ki se pokažejo med garancijskim rokom. Izvajalec bo nadalje v garancijskem roku v skladu z garancijskimi pogoji zagotovil potrebno vzdrževanje pisarniškega pohištva, ki je predmet te pogodbe. 

Vsi transportni in drugi stroški v zvezi s popravilom v času garancijskega roka bremenijo izvajalca.



IX. PREDSTAVNIKI POGODBENIH STRANK 

13. člen 
(Predstavniki)

Predstavnik naročnika in skrbnik pogodbe s strani naročnika je Matija Pustoslemšek, matija.pustoslemsek@novomesto.si.

Kontaktna oseba naročnika za izvajanje pogodbenih določil in komunikacijo z izvajalcem je ____________________, e-naslov: ____________________________.

pooblaščeni osebi naročnika za spremljanje izvedbe pogodbe ter o osebah, s katerimi bo izvajalec usklajeval izvedbo montaže.

Predstavniki izvajalca:
· skrbnik pogodbe s strani izvajalca: _____________________, 
e- naslov: _________________________.

X. POGODBENA KAZEN 
14. člen
(Višina pogodbene kazni) 

Če izvajalec po svoji krivdi zamudi z dokončanjem vseh del, je naročniku dolžan plačati pogodbeno kazen v višini 0,5 % skupne pogodbene vrednosti z DDV za vsak dan zamude, vendar skupno ne več kot 10% pogodbene vrednosti z DDV. Poleg pogodbene kazni krije izvajalec še ostale stroške in škodo, ki naročniku nastanejo zaradi prekoračitve roka za dokončanje del. 

Povračilo škode bo naročnik uveljavljal po splošnih načelih odškodninske odgovornosti in v skladu s to pogodbo ter veljavnimi predpisi.

Če izvajalec po svoji krivdi ne dokonča del, je naročniku dolžan plačati pogodbeno kazen v višini deset odstotkov (10 %) pogodbene vrednosti z DDV.

XI. SPREMEMBA IN PRENEHANJE POGODBE

15. člen
(Sprememba pogodbe)

Spremembe in dopolnitve te pogodbe so dopustne le s pisnim aneksom, ki ga podpišeta obe pogodbeni stranki. Spremembe ne smejo biti v nasprotju z dokumentacijo, ki je bila podlaga za izvedbo evidenčnega naročila, ponudbo izvajalca, predmetom naročila ali veljavnimi predpisi.

16. člen
(Odstop od pogodbe – objektivni razlogi)

Če nastopijo okoliščine, ki bistveno vplivajo na obveznosti strank po tej pogodbi, se pogodbeni stranki o njih brez odlašanja pisno obvestita in po potrebi skleneta aneks. Če dogovor ni mogoč ali izvedba pogodbe ni več smotrna oziroma mogoča, lahko naročnik od pogodbe odstopi pod pogoji te pogodbe in veljavnega prava.

V primeru odstopa od pogodbe zaradi objektivnih razlogov naročnik plača izvajalcu vsa izvršena dela in vgrajeni material.


17. člen
(Razlogi na strani naročnika)

Izvajalec ima pravico odstopiti od pogodbe v primerih, če po krivdi naročnika ne more pričeti z deli v dogovorjenem roku po uvedbi v delo, v primeru, da je izvedel vsa ostala potrebna pred dela, ki so potrebna pred pričetkom del na terenu. 

Izvajalec o tem, da odstopa od pogodbe, pisno s priporočeno pošiljko obvesti naročnika. Odstop od pogodbe začne učinkovati z dnem, ko je odstopna izjava vročena naročniku.

V primeru, da naročnik zamuja s plačilom, izvajalec ne more odstopiti od pogodbe, ampak mora nadaljevati z deli, skladno s terminskim planom.

18. člen
(Razlogi na strani izvajalca)

Naročnik lahko od pogodbe odstopi, če izvajalec bistveno krši svoje pogodbene obveznosti, zlasti če kljub pisnemu opozorilu ne odpravi kršitve v roku, ki mu ga določi naročnik, če ne zagotavlja dogovorjene kakovosti ali roka izvedbe, če ne zagotovi zahtevanih zavarovanj ali če zaradi njegovih ravnanj oziroma okoliščin nadaljevanje pogodbe ni več mogoče ali smotrno.
Pred odstopom naročnik izvajalcu praviloma določi primeren rok za odpravo kršitve, razen kadar narava kršitve ali nevarnost nastanka škode tega ne dopušča.
V primeru odstopa naročnik plača pravilno izvedene in prevzete obveznosti do dneva prenehanja pogodbe, pri čemer lahko uveljavlja pogodbeno kazen, povračilo škode in unovčenje finančnih zavarovanj, če so za to izpolnjeni pogoji po tej pogodbi.

19. člen
(Čas prenehanja pogodbe)

Če odstopi od pogodbe po tem poglavju izvajalec, pogodba preneha z dnem, ko naročnik prejme obvestilo o odstopu. Če odstopi od pogodbe po tem poglavju naročnik, pogodba preneha z dnem, ki ga naročnik navede v obvestilu o odstopu, vendar ta dan ne sme biti določen pred dnem vročitve obvestila izvajalcu. Naročnik mora pri določitvi roka upoštevati morebitne nujne zaključke posameznih del v izvajanju, da zaradi odpovedi ne nastaja naročniku dodatna škoda.





XII. PREHODNE IN KONČNE DOLOČBE

20. člen
(Reševanje sporov in pravno nasledstvo)

Vse spore iz te pogodbe ali v zvezi z njo bosta stranki poskusili rešiti sporazumno, s pomočjo mediacije, pri Centru za alternativno reševanje sporov na Mestni občini Novo mesto. Morebitne spore iz naslova te pogodbe, ki jih pogodbene stranke ne bi mogle rešiti sporazumno, rešuje krajevno pristojno sodišče po sedežu naročnika.

V primeru statusne spremembe pogodbenih strank, se vse pravice in obveznosti po tej pogodbi prenesejo na njihove pravne naslednike.

21. člen
(Protikorupcijska klavzula)

Nična je pogodba pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za: 
· pridobitev posla ali 
· sklenitev posla pod ugodnejšimi pogoji ali 
· opustitev dolžnega nadzora nad izvajanjem pogodbenih obveznosti ali 
· drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

22. člen
(Končna določba)

Pogodba je sklenjena z dnem podpisa vseh pogodbenih strank in začne veljati, ko so izpolnjeni pogoji, določeni s to pogodbo, vključno s predložitvijo finančnega zavarovanja za dobro izvedbo pogodbenih obveznosti, če je to zavarovanje zahtevano. Pogodba je sestavljena v dveh (2) izvodih, od katerih prejme vsaka pogodbena stranka po en (1) izvod.

	Številka:
	Številka: 023-0087/2026

	Datum:
	Datum:

	
I Z V A J A L E C :

	
	
N A R O Č N I K :
        Mestna občina Novo mesto
mag. Gregor Macedoni
župan

